**Obaveštenje o pravima nesaglasnih akcionara i podaci o vrednostima akcija**

u vezi za tačkom 2. dnevnog reda Skupštine akcionara HOTEL GOLUBAČKI GRAD AD GOLUBAC zakazane za 11.05.2018. godine

 U skladu sa članom 475. stav 1. tačka 1. Zakona o privrednim društvima("Sl. glasnik RS", br. 36/2011, 99/2011, 83/2014 - i 5/2015), a povodom donošenja Odluke o isključenju akcija sa MTP tržišta Beogradske berze na skupštini akcionara zakazanoj za 11.05.2018. god, Hotel GOLUBAČKI GRAD AD GOLUBAC ad obaveštava sve akcionare o pravu kao akcionara da traži od društva otkup akcija u slučaju da glasaju protiv ove odluke ili se uzdrže od glasanja. Sastavni deo materijala za skupštinu akcionara je i formular za ostvarivanje ovog prava koji se nalazi na sajtu [www.hotelgolubacki.co.rs](http://www.hotelgolubacki.co.rs)

 Pravo na otkup akcija ima i akcionar koji nije prisustvovao sednici skupštine na kojoj se odlučuje o isključenju akcija sa MTP tržišta

Akcionar koji zatraži od društva da od njega otkupi akcije u skladu sa članom 475. Zakona o privrednim društvima ne može osporavati odluku društva na kojoj zasniva to svoje pravo.

Odluka o isključenju akcija sa MTP tržišta mora sadržati odredbu o tome da stupa na snagu davanjem pisane izjave od strane predsednika odbora direktora da su svi nesaglasni akcionari u celosti isplaćeni za vrednost svojih akcija u skladu sa čl. 475. i 476. Zakona o privrednim društvima.

U skladu sa članom 475. Zakona o privrednim društvima, ako želi da ostvari pravo na otkup njegovih akcija, nesaglasni akcionar zahtev može dostaviti društvu:

1). na sednici skupštine na kojoj se donosi odluka iz člana 474. stav 1. Zakona o privrednim društvima i to predsedniku skupštine, odnosno licu koga predsedavajući skupštine ovlasti ili

2). u roku od 15 dana od dana zaključenja te sednice skupštine.

Društvo je u obavezi da u roku od 60 dana od dana isteka roka iz stava 2. tačka 2) člana 475 Zakona o privrednim društvima nesaglasnom akcionaru isplati vrednost akcija koje su predmet zahteva iz stava 1. člana 475 , koja je jednaka najvišoj od vrednosti iz stava 1. tačka 2) člana 475 Zakona o privrednim društvima.

Na dan donošenja odluke o sazivanju skupštine akcionara vrednosti akcije su sledeće :

Za akcije sa oznakama : CFI kod : ESVUFR, ISIN broj : RSHGOGE 58777

* Knjigovodstvena vrednost – 4.204,20 dinara
* Tržišna vrednost – ne postoji, jer nije bilo prometa akcijama
* Procenjena vrednost – 4.321,00 dinara

 Nesaglasni akcionar može tužbom nadležnom sudu protiv društva tražiti isplatu:

1). razlike do pune vrednosti njegovih akcija utvrđene u skladu sa članom 475. stav 3. Zakona o privrednim društvima, ako smatra da mu je društvo na ime otkupne cene za njegove akcije isplatilo iznos niži od te vrednosti usled toga što je bilo koja od vrednosti iz člana 475. stav 1. tačka 2) Zakona o privrednim društvima pogrešno utvrđena ili ako je društvo izvršilo samo delimičnu isplatu;

2). pune vrednosti njegovih akcija utvrđene u skladu sa članom 475. stav 3. Zakona o privrednim društvima, ako mu društvo nije izvršilo nikakvu isplatu po tom osnovu, a podneo je zahtev u skladu sa članom 475. stav 2. Zakona o privrednim društvima.

Tužba iz stava 1. člana 476. Zakona o privrednim društvima se podnosi najkasnije u roku od 30 dana od dana izvršene isplate u skladu sa članom 475. stav 4 Zakona o privrednim društvima, odnosno isteka roka za tu isplatu ako isplata nije izvršena.

Ako sud pravnosnažnom presudom donetom u postupku po tužbi iz stava 1. člana 476. Zakona o privrednim društvima obaveže društvo da nesaglasnom akcionaru isplati razliku do pune vrednosti akcija, odnosno punu vrednost akcija, društvo je u obavezi da svim drugim nesaglasnim akcionarima iste klase akcija prizna i isplati istu vrednost akcije, nezavisno od činjenice da li su ti akcionari podneli tužbu iz stava 1. ovog člana.

Ako društvo ne postupi u skladu sa stavom 5. člana 476. Zakona o privrednim društvima u roku za izvršenje presude iz stava 4. člana 476. Zakona o privrednim društvima, svaki nesaglasni akcionar može tužbom nadležnom sudu tražiti isplatu razlike do pune vrednosti akcija, odnosno vrednost akcija koja je utvrđena tom presudom.

 HOTEL GOLUBAČKI GRAD AD GOLUBAC

 Predsednik odbora direktora, Slavoljub Jović

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_